ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0230/96 υποβολή: Αλέξανδρος Αλαβάνος (GUE/NGL) προς την Επιτροπή (9 Φεβρουαρίου 1996)

Θέμα: Αντιπυρικές στολές ελλήνων πυροσβεστών/πρώτη ύλη αμίαντος

Η χρήση του αμίαντου, σε όλες του τις μορφές, έχει επανειλλημένα αποδειχθεί ότι είναι επικίνδυνη και υπεύθυνη για πρόκληση καρκίνου. Στην Ελλάδα οι αντιπυρικές στολές των Πυροσβεστών εξακολουθούν να έχουν σαν πρώτη ύλη τον αμίαντο.

1. Υπάρχει υλικό υποκατάστατο για τις αντιπυρικές στολές;

2. Τί ισχύει στα άλλα κράτη μέλη της Ευρωπαϊκής Ένωσης και τί μέτρα πρόκειται να παρθούν σε κοινοτικό επίπεδο ώστε να απαλλαγούν οι χρήστες από τις ανάλογες στολές και να προφυλαχθούν από τους κινδύνους στους οποίους είναι εκτεθειμένοι;

3. Θεωρεί η Επιτροπή ότι η οδηγία 87/217/ΕΟΚ θα πρέπει να επεκταθεί και στις χρήσεις του αμίαντου στις αντιπυρικές στολές;

Απάντηση του κ. Flynn εξ ονόματος της Επιτροπής (19 Μαρτίου 1996)

Η Επιτροπή γνωρίζει ότι ο αμίαντος εξακολουθεί να χρησιμοποιείται σε ορισμένες αντιπυρικές στολές πυροσβεστών.

1. Η αντικατάσταση του αμιάντου με μη επιβλαβείς ή λιγότερο επιβλαβείς ουσίες αποτελεί ευρύτερα γνωστή αρχή στον τομέα της πρόληψης, η οποία ακολουθείται, λ.χ., στην οδηγία 90/394/ΕΟΚ ((ΕΕ L 196 της 26.7.1990. )) του Συμβουλίου, περί καρκινογόνων ουσιών στο χώρο εργασίας.

Η αντικατάσταση του αμιάντου στις αντιπυρικές στολές των πυροσβεστών είναι τεχνικώς εφικτή εάν η θερμοκρασία στην οποία εκτίθεται ο πυροσβέστης δεν είναι εξαιρετικά υψηλή. Για τις θερμοκρασίες, αντίθετα, που συχνά δημιουργούνται σε πυρκαγιές με χημικές ουσίες, ο αμίαντος εξακολουθεί να παραμένει η μόνη δυνατή λύση.

2. Η Επιτροπή δεν έχει στη διάθεσή της πληροφορίες για την κατάσταση που επικρατεί στα κράτη μέλη. Επισημαίνεται, εν τούτοις, ότι, υπό ιδανικές συνθήκες, στη σύνθεση των υφασμάτων που περιέχουν αμίαντο περιλαμβάνονται χημικές ουσίες που εμποδίζουν την αποδέσμευση αμιάντου στον ατμοσφαιρικό αέρα. Μόνον με την κακή συντήρηση των εν λόγω στολών μπορεί ο κίνδυνος για την υγεία των εργαζομένων να γίνει υπαρκτός.

3. Σε ό,τι αφορά την ενδεχόμενη διεύρυνση του πεδίου εφαρμογής της οδηγίας 87/217/ΕΟΚ ((ΕΕ L 85 της 28.3.1987. )), σχετικά με την πρόληψη και τη μείωση της ρύπανσης του περιβάλλοντος από τον αμίαντο, ούτως ώστε να καλύψει και τη χρήση του αμίαντου κατά την κατασκευή των εν λόγω στολών, επισημαίνεται ότι, σύμφωνα με το άρθρο 2 της παραπάνω οδηγίας, ως «χρησιμοποίηση του αμιάντου» νοούνται οι δραστηριότητες που συνεπάγονται το χειρισμό ποσότητας μεγαλύτερης από 100 kg ακατέργαστου αμιάντου ετησίως και οι οποίες αφορούν:

α) την εξαγωγή ακατέργαστου αμιάντου από αμιαντομετάλλευμα, ή

β) τη βιομηχανική παραγωγή και την τελική επεξεργασία ορισμένων προϊόντων, μεταξύ των οποίων και οι υφάνσιμες ύλες αμιάντου.

Η μεταγενέστερη χρησιμοποίηση των εν λόγω προϊόντων είναι εκτός πεδίου εφαρμογής της οδηγίας 87/217/ΕΟΚ.
ΓΡΑΠΤΗ ΕΡΩΤΗΣΗ E-0445/96 υποβολή: Glyn Ford (PSE) προς την Επιτροπή (29 Φεβρουαρίου 1996)

Θέμα: Ελεύθερη εξόρυξη στο δάσος του Dean, στο Ηνωμένο Βασίλειο

Οι «Free Miners» είναι μια παραδοσιακή ομάδα εργαζομένων που περιλαμβάνει όσους γεννήθηκαν στην επαρχία του St. Briavels, στο δάσος του Dean, στο Gloucestershire της Αγγλίας και έχουν εργασθεί στα ορυχεία τουλάχιστον επί ένα έτος και μία ημέρα. Οι άνθρωποι αυτοί είχαν, από το 1283, δηλαδή εδώ και επτά αιώνες, το δικαίωμα να πραγματοποιούν ελεύθερες εξορύξεις στα όρια του δάσους. Τώρα, μια ιδιωτική επιχείρηση προτίθεται να επιβάλλει υπέρογκα τέλη για την έκδοση αδειών, κλείνοντας ουσιαστικά τα δύο εναπομένοντα ορυχεία της περιοχής.

Δεν θεωρεί η Επιτροπή ότι μια τέτοια ενέργεια θα ερχόταν σε αντίθεση τόσο με την παράδοση, όσο και με τους κανόνες του ανταγωνισμού;

Απάντηση του κ. Van Miert εξ ονόματος της Επιτροπής (26 Μαρτίου 1996)

Μετά την ιδιωτικοποίηση της βρετανικής βιομηχανείας άνθρακα, αρμόδια αρχή για την έκδοση κάθε άδειας εκμετάλλευσης ορυχείων άνθρακα στο Ηνωμένο Βασίλειο είναι η «Coal authority», ένα ανεξάρτητο ίδρυμα που δημιουργήθηκε σύμφωνα με τη σχετική νομοθεσία.

Η Επιτροπή θεωρεί ότι οι «free miners» στο δάσος του Dean αντιμετωπίστηκαν με τον ίδιο τρόπο με εκείνον με τον οποίο αντιμετωπίστηκαν άλλες εταιρίες ή άλλοι ιδιώτες που επιθυμούσαν να λάβουν άδεια για την εξόρυξη άνθρακα. Εξάλλου, η Επιτροπή γνωρίζει ότι η Coal authority εξετάζει τη στιγμή αυτή τη δυνατότητα να θεσπίσει ειδικές διατάξεις υπέρ των «free miners» δεδομένου ότι παράγουν πολύ περιορισμένες ποσότητες άνθρακα.

Από τα ανωτέρω προκύπτει ότι δεν υπάρχει διάκριση σε βάρος των «free miners» ή οποιαδήποτε άλλη παράβαση του κοινοτικού δικαίου του ανταγωνισμού.
ΓΡΑΠΤΗ ΕΡΩΤΗΣΗ E-0705/96 υποβολή: Eolo Parodi (UPE) προς την Επιτροπή (26 Μαρτίου 1996)

Θέμα: Εισαγωγές μπίρας από τρίτες χώρες

Η εισαγωγή μπύρας από τρίτες χώρες στην Ιταλία υπόκειται στην έκδοση πιστοποιητικού παραγωγής της χώρας προέλευσης από επίσημα αναγνωρισμένο από τις ιταλικές αρχές οργανισμό 7 το πιστοποιητικό αυτό, αντιθέτως, δεν απαιτείται από τις άλλες χώρες μέλη της Ευρωπαϊκής Ένωσης.

Κατά συνέπεια, ορισμένες ποιότητες μπίρας, για να εισαχθούν ελεύθερα στην Ιταλία χωρίς την έκδοση πιστοποιητικού, πρέπει προηγουμένως να περάσουν από ένα από τα άλλα κράτη μέλη της Ευρωπαϊκής Ένωσης.

Με βάση τα προαναφερθέντα:

1. Δεν θεωρεί η Επιτροπή ότι οι τεχνικοί περιορισμοί που επιβάλλονται στην Ιταλία είναι αντίθετοι με την οδηγία 92/83/ΕΟΚ ((ΕΕ L 316 της 31.10.1992, σελ. 21.)).

2. Δεν θεωρεί ακόμη η Επιτροπή ότι τέτοιου είδους πρακτικές θέτουν σε πολύ μειονεκτική θέση τους Ιταλούς εισαγωγείς μπίρας από τρίτες χώρες;

Απάντηση του κ. Monti εξ ονόματος της Επιτροπής (16 Απριλίου 1996)

Το Αξιότιμο Μέλος του Κοινοβουλίου αναφέρεται πιθανότατα στο πιστοποιητικό συμμόρφωσης που η Ιταλία προβλέπει κατά την εισαγωγή μπύρας από τρίτες χώρες, βάσει του άρθρου 19 του νόμου 1354 της 16ης Αυγούστου 1962, που τροποποιήθηκε από το άρθρο 7 του νόμου 329 της 14ης Ιουλίου 1974.

Η Επιτροπή θεωρεί ότι η επιβολή της υποχρέωσης έκδοσης παρόμοιου πιστοποιητικού, με στόχο να εξασφαλιστεί ότι η εισαγόμενη μπύρα ανταποκρίνεται στα χαρακτηριστικά που απαιτεί η ιταλική νομοθεσία, δεν έρχεται σε αντίθεση με την οδηγία 92/83/ΕΟΚ που περιορίζεται στην εναρμόνιση των διαρθρώσεων ορισμένων ειδικών φόρων κατανάλωσης των κρατών μελών.

Η Επιτροπή κινεί, ωστόσο, την προσοχή του Αξιότιμου Μέλους του Κοινοβουλίου στη διάταξη του άρθρου 58, παράγραφος 2, του κανονισμού (ΕΟΚ) αριθ. 2913/92 που καθιερώνει τον κοινοτικό τελωνειακό κώδικα ((ΕΕ C 302 της 19.10.1992. )). Η διάταξη αυτή προβλέπει τη δυνατότητα εφαρμογής ορισμένων περιορισμών που υπάγονται είτε στο εθνικό δίκαιο, είτε στο κοινοτικό δίκαιο. Στην εν λόγω περίπτωση, πρόκειται για περιορισμούς εθνικού χαρακτήρα. Ωστόσο, η Επιτροπή είναι της γνώμης ότι το ενδεχόμενο διατήρησής τους θα πρέπει να επανεξεταστεί από τις ιταλικές αρχές, λαμβανομένων υπόψη των αρχών που διέπουν τη λειτουργία της εσωτερικής αγοράς.
ΓΡΑΠΤΗ ΕΡΩΤΗΣΗ E-0458/96 υποβολή: Gianni Tamino (V) προς το (29 Φεβρουαρίου 1996)

Θέμα: Υπερβολικά μακρά διάρκεια των εκδικαζόμενων υποθέσεων στην Ιταλία

Ο κ. Friso Guerrino, που γεννήθηκε στην Πάντοβα στις 14 Απριλίου 1913, περιμένει πάνω από 15 χρόνια να του αναγνωρισθεί το ποσοστό της νόμιμης κληρονομίας που του αναλογεί από την περιουσία που άφησε ο αδελφός του ο οποίος απεβίωσε στις 6 Σεπτεμβρίου 1980 στο Τρέντο. Μία πρώτη διαφωνία με τη σύζυγο του αδελφού, Iris Friso-Sandroni, σχετικά με την κληρονομιαία περιουσία οδήγησε τον κ. Friso να προσφύγει στο Πρωτοδικείο του Τρέντο το οποίο εξέδωσε δύο ευνοϊκές για αυτόν αποφάσεις, στις 18 Νοεμβρίου 1982 και στις 22 Νοεμβρίου 1988.

Η κ. Friso-Sandroni άσκησε έφεση στις 28 Νοεμβρίου 1989 κατά των προηγουμένων αποφάσεων και, στις 29 Δεκεμβρίου 1993, το Εφετείο του Τρέντο εξέδωσε ευνοϊκότερη για την προσφεύγουσα απόφαση καθορίζοντας με χωριστή διάταξη για την περαιτέρω πορεία της δίκης. Από την ημερομηνία αυτή και μετά η εκδικαζόμενη υπόθεση εξακολουθεί να εκκρεμεί (η τελευταία συνεδρίαση ήταν στις 29 Σεπτεμβρίου 1995).

Το Δικαστήριο των Ευρωπαϊκών Κοινοτήτων έχει επανειλημμένως μεμφθεί την Ιταλία για την υπερβολικά μακρά διάρκεια των εκδικαζόμενων υποθέσεων στα ιταλικά δικαστήρια.

Φρονεί το Συμβούλιο ότι στην ειδική αυτή περίπτωση έχει αρμοδιότητα να παρέμβει με κύρος ενώπιον των ιταλικών δικαιοδοτικών οργάνων ώστε να επισπευσθεί η περάτωση μίας δίκης της οποίας την οριστική απόφαση περιμένουν εδώ και 15 χρόνια δύο πρόσωπα, λαμβάνοντας επίσης υπόψη και την προχωρημένη ηλικία του κ. Friso, ο οποίος τώρα πια είναι 83 χρονών;

Θεωρεί άραγε το Συμβούλιο ότι παρίσταται ανάγκη μίας γενικότερης παρέμβασής του στα κράτη μέλη τα οποία εξακολουθούν να διαιωνίζουν επ' άπειρον δικαστικές υποθέσεις;

Απάντηση (20 Μαΐου 1996)

Το Συμβούλιο δεν έχει αρμοδιότητα στον τομέα που αφορά η ερώτηση.
ΓΡΑΠΤΗ ΕΡΩΤΗΣΗ E-0652/96 υποβολή: Wolfgang Kreissl-Dφrfler (V) προς την Επιτροπή (15 Μαρτίου 1996)

Θέμα: Έργα της ΕΕ στην περιοχή του Gran Chaco

Το Gran Chaco εκτείνεται σε μία περιοχή ενός εκατομμυρίου τετραγωνικών χιλιομέτρων στη μεθόριο της Παραγουάης, Αργεντινής και Βολιβίας. Ειδικοί και ΜΚΟ εκφράζουν φόβους ότι η περιοχή αυτή με την ανάπτυξη λόγω του Mercosur πρόκειται να αντιμετωπίσει ριζικές μεταβολές, οι δε περιοχές διαβιώσεως των γηγενών πληθυσμών ενδέχεται να υποστούν μεγάλες ζημίες.

Σε ποιά έργα στο Gran Chaco συμμετέχει η Επιτροπή με συγχρηματοδοτήσεις ή μέσω της ΕΤΕ;

Υπάρχουν μελέτες για τα έργα αυτά, οι οποίες να αφορούν τις πιθανές επιπτώσεις τους στους γηγενείς πληθυσμούς;

Απάντηση του κ. Marin εξ ονόματος της Επιτροπής (19 Απριλίου 1996)

Η Αργεντινή, η Βραζιλία, η Ουρουγουάη και η Παραγουάη υπέγραψαν στις 26 Μαρτίου 1991 τη συνθήκη της Ασουνσιόν, με την ονομασία «Mercosur». Η συνθήκη αυτή, εμπνευσμένη από το μοντέλο της Κοινότητας, είναι μια συμφωνία περιφερειακής ενσωμάτωσης με στόχους, μεταξύ άλλων, την οικονομική και κοινωνική ανάπτυξη και, κατά συνέπεια, την ανάπτυξη όλων των περιοχών, όπως ισχύει και στο πλαίσιο της Κοινότητας.

Υπάρχουν δύο σχέδια που χρηματοδοτεί η Επιτροπή, το σχεδίο Ramσn Lista (Φορμόζα) στην Αργεντινή, με κύριο στόχο να βοηθήσει την ανάπτυξη των αυτόχθονων πληθυσμών, και το σχέδιο «βιώσιμη ανάπτυξη του Τσάκο της Παραγουάης» (προστασία του τόπου διαβίωσης των ιθαγενών και του περιβάλλοντος) στην Παραγουάη. Για περισσότερες λεπτομέρειες σχετικά με το τελευταίο αυτό σχέδιο, η Επιτροπή παραπέμπει το Αξιότιμο Μέλος του Κοινοβουλίου και στις απαντήσεις που δόθηκαν στις γραπτές ερωτήσεις Ε-563/95 του κ. Howitt ((ΕΕ C 179 της 13.7.1995. )), E-2333/95 ((ΕΕ C 340 της 18.12.1995. )) και Ε-2334/95 του κ. Vandemeulebroucke ((ΕΕ C 9 της 15.1.1996. )), R-2470/95 της κ. Castellina ((ΕΕ C 66 της 4.3.1996. )) και Ε-2463/95 του κ. Kreissl-Dorfler και της κ. Alvoet ((ΕΕ C 40 της 12.2.1996. )).

Σύμφωνα με όσα γνωρίζει η Επιτροπή, η Ευρωπαϊκή Τράπεζα Επενδύσεων (ΕΤΕπ) δεν παρεμβαίνει στην περιοχή του Γκράν Τσάκο.
ΓΡΑΠΤΗ ΕΡΩΤΗΣΗ E-0681/96 υποβολή: Thomas Megahy (PSE) προς την Επιτροπή (26 Μαρτίου 1996)

Θέμα: Ποινική μεταρρύθμιση στη Κούβα και αλλού

Σύμφωνα με δημοσιεύματα του βρετανικού τύπου, ο Επίτροπος Manuel Marin πρόσφατα συμμετείχε σε δεκάωρη συνάντηση με τον Πρόεδρο Φιντέλ Κάστρο στη Κούβα. Ο σκοπός της συνάντησης αυτής ήταν η προώθηση της οικονομικής συνεργασίας. Ο Επίτροπος Marin λέγεται ότι έθιξε το θέμα των «μεταρρυθμίσεων στο ποινικό σύστημα της χώρας». Θα μπορούσε η Επιτροπή να δηλώσει εάν έχει τώρα την πολιτική να συζητάει την αναμόρφωση του ποινικού συστήματος σε σχέση με το εμπόριο και εάν αυτό συνέβη επίσης με τις χώρες ΑΚΕ, δεδομένου ότι σχεδόν όλες έχουν περισσότερους πολιτικούς κρατούμενους και σε χειρότερες συνθήκες απ' ό,τι στην Κούβα καθώς επίσης και με την τουρκική κυβέρνηση με την οποία πρόσφατα η Ένωση συνήψε συμφωνία τελωνειακής ένωσης και στην οποία υπάρχει αναμφισβήτητο καθεστώς συστηματικών βασανιστηρίων ή και με την κυβέρνηση της Λαϊκής Δημοκρατίας της Κίνας στην οποία η υποχρεωτική εργασία είναι συνηθισμένο φαινόμενο; Θα μπορούσε επίσης η Επιτροπή να αντιμετωπίσει το ενδεχόμενο συζήτησης και επί άλλων θεμάτων ανθρωπίνων δικαιωμάτων με τους πιθανούς εμπορικούς εταίρους της; (Για παράδειγμα το θέμα της παιδικής θνησιμότητας, της πρόσβασης στην υγειονομική περίθαλψη, της παροχής εκπαίδευσης και ως εκ τούτου της εξάλειψης του αναλφαβητισμού).

Απάντηση του κ. Marin εξ ονόματος της Επιτροπής (18 Απριλίου 1996)

Κατά την πρόσφατη επίσκεψή του στην Κούβα, ο αντιπρόεδρος Marin έθεσε στις κουβανικές αρχές το θέμα του ενδεχόμενου εκσυγχρονισμού του ποινικού κώδικα, υπογραμμίζοντας ότι μια τέτοια πρωτοβουλία θα επηρέαζε αναμφίβολα ευνοϊκά την προσέγγιση και το διάλογο με την Κούβα.

Το Ευρωπαϊκό Συμβούλιο της Μαδρίτης, που πραγματοποιήθηκε στις 15 και 16 Δεκεμβρίου 1995, ζήτησε από την Επιτροπή να προετοιμάσει και να υποβάλει στο Συμβούλιο σχέδιο για εντολή διαπραγμάτευσης μιας συμφωνίας συνεργασίας μεταξύ της Κοινότητας και της Κούβας, διευκρινίζοντας ότι το Συμβούλιο θα πρέπει να εξετάσει το σχέδιο αυτό υπό το φως της εξέλιξης της κατάστασης στο εσωτερικό της Κούβας.

Με βάση αυτές τις κατευθυντήριες γραμμές που όρισε το Ευρωπαϊκό Συμβούλιο, ο αντιπρόεδρος Marin έκρινε σκόπιμο να θέσει στις κουβανικές αρχές το πρόβλημα του ποινικού κώδικα.

Κάθε συμφωνία συνεργασίας πρέπει να αναφέρεται σαφώς στην τήρηση των δημοκρατικών αρχών και των ανθρωπίνων δικαιωμάτων ως θεμελιώδες στοιχείο της συμφωνίας. Οι σχέσεις μεταξύ των θεμάτων αυτών και της ποινικής νομοθεσίας, κυρίως όσον αφορά τους δικονομικούς κανόνες, είναι προφανής.
ΓΡΑΠΤΗ ΕΡΩΤΗΣΗ E-0721/96 υποβολή: Clive Needle (PSE) προς την Επιτροπή (26 Μαρτίου 1996)

Θέμα: Συμβούλιο Συνεργασίας ΕΟΚ-Συρίας

Ποιά ειδικά οφέλη θεωρεί η Επιτροπή ότι θα προκύψουν από το Συμβούλιο Συνεργασίας ΕΟΚ-Συρίας, πέρα από τα συνήθη πλεονεκτήματα του διαλόγου; Ποιές υποθέσεις ανθρωπίνων δικαιωμάτων έχουν σημειώσει πρόοδο χάρις στο διάλογο αυτό, και πώς προτείνει η Επιτροπή να προωθήσει τα θέματα που της έχουν παραπεμφθεί όπως αυτό του Yusef Obeid;

Απάντηση του κ. Marin εξ ονόματος της Επιτροπής (15 Απριλίου 1996)

Η σύσταση, οι στόχοι και οι συγκεκριμένες ευθύνες του συμβουλίου συνεργασίας προβλέπονται ρητώς από τη συμφωνία συνεργασίας η οποία συνήφθη με τη Συρία στις 18 Ιανουαρίου 1977 (άρθρα 5, 35 και επόμενα) ((ΕΕ L 269 της 27.9.1978. )).

Το θέμα των δικαιωμάτων του ανθρώπου, μολονότι δεν είχε περιληφθεί επισήμως στην ημερήσια διάταξη του συμβουλίου συνεργασίας που πραγματοποιήθηκε στις 28 Νοεμβρίου 1994, ετέθη ανεπισήμως από τους υπουργούς των Εξωτερικών των κρατών μελών κατά τη συνάντησή τους με τον υπουργό των Εξωτερικών της Συρίας.

Μετά ιδίως την πρωτοβουλία του Κοινοβουλίου στο πλαίσιο της διαδικασίας έγκρισης του Τέταρτου Πρωτοκόλλου, η Επιτροπή μπόρεσε να διαπιστώσει ορισμένες βελτιώσεις στον συγκεκριμένο τομέα. Πρόσφατα κατεγράφησαν και άλλες πρόοδοι, οι οποίες σημειώθηκαν μεταγενέστερα. Τον Νοέμβριο του 1995 απελευθερώθηκαν 1500 περίπου πολιτικοί κρατούμενοι, καθώς και 500 φυλακισμένοι του κοινού ποινικού δικαίου, ενώ συγχρόνως μειώθηκαν οι ποινές που είχαν επιβληθεί σε άλλους.

Δύο χιλιάδες περίπου φυλακισμένοι προβλέπεται να απελευθερωθούν σε μεταγενέστερη φάση.

Πάντως, παρά τις προαναφερθείσες ενδείξεις άμβλυνσης της κρατικής καταστολής και φιλελευθεροποίησης, οι οποίες ισχύουν και σε σχέση με την ελευθερία έκφρασης, η κατάσταση εξακολουθεί να μην είναι ικανοποιητική. Η Ευρωπαϊκή Ένωση παρακολουθεί προσεκτικά την πορεία της κατάστασης και επωφελείται κάθε δυνατής ευκαιρίας για να εκφράσει στις συριακές αρχές την ανησυχία της για το συγκεκριμένο θέμα, στο πλαίσιο, ιδίως, των διαπραγματεύσεων που πρόκειται ενδεχομένως να διεξαχθούν για τη σύναψη νέας συμφωνίας συνδέσεως, η οποία θα περιέχει διάταξη ορίζουσα ότι ο σεβασμός των δημοκρατικών αρχών και των δικαιωμάτων του ανθρώπου αποτελεί θεμελιώδες στοιχείο της εν λόγω συμφωνίας 7 η ένταξη της διάταξης αυτής στη συμφωνία συνάδει με τα αποφασισθέντα από το Συμβούλιο στις 29 Μαΐου 1995, καθώς και με τα συμπεράσματα της ευρωμεσογειακής συνδιάσκεψης της Βαρκελώνης.
ΓΡΑΠΤΗ ΕΡΩΤΗΣΗ E-0438/96 υποβολή: Amedeo Amadeo (NI) προς την Επιτροπή (29 Φεβρουαρίου 1996)

Θέμα: MME

Λαμβάνοντας υπόψη τα μεγάλα οικονομικά προβλήματα και την αυξανόμενη ανεργία που αντιμετωπίζουν όλα τα κράτη μέλη της Ευρωπαϊκής Κοινότητας, μηδενός εξαιρουμένου, πιστεύουμε ότι ο μόνος δρόμος που απομένει προκειμένου να επιτευχθεί μία οικονομική και κοινωνική ανάκαμψη, είναι να δοθεί ιδιαίτερη προσοχή στις μικρές και μεσαίες επιχειρήσεις. Για τον λόγο αυτό, ερωτάται η Επιτροπή εάν σκοπεύει, με την ευκαιρία της Διακυβερνητικής Διάσκεψης του 1986:

1. να συμπεριλάβει την πολιτική υπέρ των ΜΜΕ και της βιοτεχνίας στο άρθρο Β της Συνθήκης (στόχοι της ΕΕ) 7

2. να επεκτείνει το άρθρο 130 της Συνθήκης, ενσωματώνοντας σε αυτό όλες τις αναφορές στις ΜΜΕ 7

3. να αυξήσει τα δικαιώματα των ΜΜΕ και της βιοτεχνίας όσον αφορά την έκφραση της γνώμης τους και τη συμμετοχή τους στη διαδικασία λήψης αποφάσεων στην ΕΕ.

Απάντηση του κ. Παπουτσή εξ ονόματος της Επιτροπής (15 Μαρτίου 1996)

Η Επιτροπή, με μεγάλο ενδιαφέρον, έλαβε γνώση των υποδείξεων του αξιότιμου κοινοβουλευτικού σχετικά με τις τροποποιήσεις της συνθήκης που αναφέρονται στις μικρομεσαίες επιχειρήσεις.

Ορισμένες από τις υποδείξεις που εκτίθενται από την Επιτροπή στη γνώμη της για τη σύγκληση της διάσκεψης, ιδίως εκείνες που αφορούν την απλούστευση του συστήματος λήψης αποφάσεων, θα έχουν οπωσδήποτε ευεργετικό αντίκτυπο στις μικρομεσαίες επιχειρήσεις.

Επί πλέον, η Επιτροπή εκφράστηκε κυρίως υπέρ της ενίσχυσης της συμμετοχής των κοινωνικών φορέων στις δραστηριότητες της Κοινότητας και υπογράμμισε το σημαντικό ρόλο των επιχειρήσεων στην καταπολέμηση της ανεργίας. Εξάλλου, επιβεβαίωσε τη συνεχή δέσμευσή της στην στρατηγική που προτείνεται στο λευκό βιβλίο της για την ανάπτυξη, την ανταγωνιστικότητα και την απασχόληση ((COM (93) 700. )), της οποίας η υλοποίηση εξαρτάται κυρίως από τη συνεισφορά των μικρομεσαίων επιχειρήσεων.
ΓΡΑΠΤΗ ΕΡΩΤΗΣΗ E-0159/96 υποβολή: Sebastiano Musumeci (NI) προς την Επιτροπή (1 Φεβρουαρίου 1996)

Θέμα: Τα εσπεριδοειδή της Σικελίας

Έχοντας υπόψη ότι στην Ευρωπαϊκή Ένωση η εισαγωγή εσπεριδοειδών από τις τρίτες χώρες ρυθμίζεται με ποσοστώσεις τις οποίες προβλέπουν οι συμφωνίες συνεργασίας, πώς σκοπεύει να παρέμβει η Επιτροπή ούτως ώστε να εμποδιστούν χώρες μέλη, όπως η Ισπανία, να ανακυκλώνουν στην κυριολεξία τα εσπεριδοειδή που αγοράζουν στο Μαρόκο ή στη Νότια Αφρική, διαθέτοντάς τα στην ευρωπαϊκή αγορά με το σήμα τους και υπερφαλαγγίζοντας με τον τρόπο αυτό τις προβλεπόμενες πιστώσεις με αποτέλεσμα να βλάπτουν σοβαρά τις παραγωγούς χώρες όπως η Ιταλία (καλλιέργεια εσπεριδοειδών στη Σικελία) σε επίπεδο ποιότητας και παραγωγικής ικανότητας;

Απάντηση του κ. Fischler εξ ονόματος της Επιτροπής (6 Μαρτίου 1996)

Η Επιτροπή υπενθυμίζει στο αξιότιμο Μέλος του Κοινοβουλίου ότι οι δασμολογικές ποσοστώσεις δεν χρησιμεύουν παρά μόνον για να την οριόθέτηση των δασμολογικών παραχωρήσεων προς ορισμένες χώρες και όχι για τον ποσοτικό περιορισμό των εισαγωγών από οποιαδήποτε τρίτη χώρα.

Η Επιτροπή διαπιστώνει ότι η ενίσχυση των ενδοκοινοτικών συναλλαγών είναι αναμενόμενη συνέπεια της εναίας αγοράς, απόδειξη της προόδου και της βελτίωσης του ανταγωνισμού των ευρωπαϊκών επιχειρήσεων.

Η νομοθεσία προβλέπει ότι στο στάδιο της λιανικής πώλησης των φρούτων πρέπει να υπάρχει η ένδειξη της γεωγραφικής προέλευσης των προϊόντων. Η Επιτροπή δεν έχει λάβει γνώση παραβάσεων ως προς την προαναφερθείσα περίπτωση και, δεδομένου ότι δεν υπάρχουν ακριβή στοιχεία, τα οποία το αξιότιμο Μέλος του Κοινοβουλίου θα μπορούσε να προσκομίσει, θεωρεί ότι δεν υπάρχει λόγος να προβεί σε πρόσθετη διερεύνηση του παρόντος θέματος.
ΓΡΑΠΤΗ ΕΡΩΤΗΣΗ P-0314/96 υποβολή: Jannis Sakellariou (PSE) προς το (7 Φεβρουαρίου 1996)

Θέμα: Εξαφανίσεις στο Θιβέτ

1. Έχει προβεί προσφάτως το Συμβούλιο σε διπλωματικά διαβήματα, προκειμένου να αποκτήσει πληροφορίες σχετικά με την τύχη του κ. Chadrel Rinpoche, ηγουμένου του μοναστηρίου Tashi Lunpo, που συνελήφθη στις 18 Μαΐου 1995;

2. Σε ποιά διπλωματικά διαβήματα έχει προβεί το Συμβούλιο, για να διασφαλίσει τη ζωή και τη σωματική ακεραιότητα του εξαετούς Gedhun Chaekyi Nyima, που έχει αναγνωρισθεί από τον Δαλάι Λάμα ως διάδοχός του (Panchen Lama);

3. Ποιές δραστηριότητες θα προτίθετο να αναλάβει το Συμβούλιο σχετικά με την απόφαση της Κινεζικής Κυβέρνησης να αναγνωρίσει ένα άλλο παιδί ως τον νέο Panchen Lama; Δεν θεωρεί το Συμβούλιο αυτήν την ενέργεια της Κινεζικής Κυβέρνησης ως προκλητική ανάμειξη στις θρησκευτικές υποθέσεις των Θιβετιανών, δεδομένου μάλιστα ότι η αναγνώριση αυτή συνοδευόταν από σαφείς απειλές κατά της θιβετιανής βουδιστικής κοινότητας στο κατεχόμενο Θιβέτ;

Απάντηση (20 Μαΐου 1996)

Το θέμα της τύχης του νεαρού Panchem-Lama που ο Δαλάι Λάμα έχει διορίσει ως διάδοχό του, καθώς και του κηδεμόνος του, του κου Rinpoche, αποτέλεσε το επίκεντρο των συζητήσεων εμπειρογνωμόνων επί των ανθρωπίνων δικαιωμάτων μεταξύ της ΕΕ και της Κίνας, οι οποίες πραγματοποιήθηκαν από τις 21 έως τις 25 Ιανουαρίου 1996 στο Πεκίνο. Οι κινεζικές αρχές απάντησαν ότι ο Gedhun Chaekyi Nyima κρατείτε υπό καλές συνθήκες σε τόπο ασφαλή, ο οποίος μπορεί να κοινοποιηθεί μόνον κατόπιν της προηγούμενης συναίνεσης του ιδίου του νεαρού Panchem Lama. Όσον αφορά τον κ. Rinpoche, βρίσκεται σε νοσοκομείο σε τόπο που δεν ανακοινώθηκε.

Η ΕΕ εκτιμά ότι οι απαντήσεις αυτές δεν είναι ικανοποιητικές και επιφυλάσσεται να προβεί σε διαβήματα και περαιτέρω δράσεις σχετικά με το θέμα αυτό το συντομότερο δυνατό.
ΓΡΑΠΤΗ ΕΡΩΤΗΣΗ E-0206/96 υποβολή: Iρigo Mιndez de Vigo (PPE) προς το (7 Φεβρουαρίου 1996)

Θέμα: Απαγωγή ευρωπαίων πολιτών στην Ισπανία

Επτά ευρωπαίοι πολίτες απήχθησαν προσφάτως στην Ισπανία από το Κίνημα για την Απελευθέρωση της Ισπανίας (ΟΡΜ).

Θα μπορούσε να αναφέρει το Συμβούλιο τις συνθήκες υπό τις οποίες σημειώθηκε αυτή η απαγωγή; Σε ποιες ενέργειες προέβη ή προτίθεται να προβεί για να εξασφαλισθεί η απελευθέρωση των εν λόγω πολιτών;

Απάντηση (20 Μαΐου 1996)

Το θέμα της απαγωγής ομήρων στο Irian Jaya εξετάστηκε από το Συμβούλιο, ιδίως το Συμβούλιο Γενικών Υποθέσεων στις 29/30 Ιανουαρίου 1996. Τα ενδιαφερόμενα κράτη μέλη από την απαγωγή αυτή ανέλαβαν από την αρχή του επεισοδίου αυτού εντατικές διμερείς επαφές προκειμένου να εξευρεθεί τεχεία και αποτελεσματική λύση στο θέμα της απαγωγής των ομήρων.